Torek, 12. 5. 2020

ŠPORT

Pozdravljen/a,

danes boš pri vadbi potreboval/a glasbo in družbo, zato prosi družinske člane za pomoč in sodelovanje.

Za ogrevanje se boš igral/a igro Okameneli ptiči.

Igra poteka tako: Dokler glasba igra, plešete. Ko glasba utihne obmirujete; kdor se je zadnji premikal, izpade iz igre.

Veš kdo je Ostržek?

Ostržek je lik iz pravljice, je lesena lutka ki oživi.

V nadaljevanju vadbe, boš posnemal/a gibanje Ostržka.

Poslušaj in posnemaj z gibanjem:

Jutro je in ravnokar si se zbudil; vstani iz postelje; pojdi v kopalnico; umij si obraz ter se obriši v brisačo; odidi po stopnicah v kuhinjo; namaži si kruh z marmelado; nalij si skodelico čaja in jo popij; obuj si čevlje in obleči jopico; greš ven na sprehod; spotoma preskočiš lužo; pobereš storž in ga vržeš; srečaš prijatelja in mu pomahaš ...

Zdaj pa si predstavljaj, da si Ostržek in enako ponovi še enkrat.

Ni lahko, kajne?

Za zaključek posnemaj gibanje Ostržka, ob glasbi. Ne pozabi, da si »lesen«.

Lep pozdrav ☺